Élet a szentségekkel

1. Isten minden embert meghív az üdvösségre. Biztosan üdvözülünk-e?
A: Igen, mert Isten ellen nem tehet senki semmit           B: Nem, csak  ha együttműködünk Isten kegyelmével C: Igen, mert Isten előre tudja, hogy kinek érdemes segíteni


2. Az üdvösség azt jelenti, hogy együtt lehetünk Istennel, Isten életéből, szeretetéből részesedünk. Az igazi boldogság állapotát jelenti. Igaz-e ez?

A: Nem, ez csak egy tanításban használt szó, a mennyországra vonatkozik, és az ember halál utáni állapotát fogalmazza meg      
B: Az üdvösségnek a boldogsághoz semmi köze, főleg nem evilági életünkben   
C: Igaz, és Jézus ajándékaként részesedhetünk benne már itt a földön is

3. Jutka kinyomozta, hogy kicsi korában nem kereszteltették meg szülei. Elsírta magát, mikor megtudta a hírt.- De hát miért olyan nagy baj ez? - kérdezte hittanos osztálytársa. - Mert így én sohasem járhatok hittanra, mint ti – válaszolta könnyes szemmel. Mit mondanál neki?
A: Megvigasztalnám, hogy ne sajnálja olyan nagyon, nem sokat veszített
B: Biztatnám, hogyha ő majd anya lesz, akkor kereszteltesse meg gyermekét, hogy ne kerüljön ilyen helyzetbe    C: Biztatnám, hogy járhat hittanra így is, és meg is keresztelkedhet, ha akar


4. Peti és Zsófi segítettek kistestvérük keresztelésekor a szertartásban. A Plébános atya megengedte nekik, hogy ők is keresztet rajzoljanak Testvérük homlokára, mint a szülők, keresztszülők. Mit fejez ki ez a mozdulatuk? 
A: Semmit, egyszerűen csak örülhettek annak, hogy csinálhatnak valamit B: Vállalják a segítést abban, hogy megismerje Jézust a Testvérük

C: Megmutatják, lejátsszák, hogy Testvérük majd mindenben ugyanúgy utánozza a felnőtteket, mint most ők


5. Az egyik helyen tanévkezdéskor levelet küld az Atya minden, náluk keresztelt elsős gyermek szüleinek. Ebben idézi a keresztelési szertartásból azt a részt, ahol a szülők megígérték a vallásos nevelést, és tájékoztatja őket, hogy szervezett keretek között lehetőség van a hitoktatásra az iskolában, írassák be gyermeküket a hittanra. Helyes-e ez?
A: Szép a szándék, de nem szabad erőltetni sem a szülőket, sem a gyermeket a hittanra, ez így erőszakoskodás
B: Helyes az emlékeztetés ígéretükre, és a segítő figyelemfelhívás a megvalósítás lehetőségére

C: Nem helyes, mert a kereszteléssel csak azt biztosították, hogyha majd akar, akkor járhat hittanra


6. Laci 16 éves korában, komoly készület után, keresztelkedik. Szeretné megkérni keresztszülőnek azt a barátját, aki meghívta hittanra, sőt vele együtt járt, segített neki a szentségre készülésben. Szülei azt akarják, hogy a Nagybátyját kérje meg, mert a megromlott kapcsolatot javítani lehetne ezzel, neki még különben sincs keresztgyermeke, így anyagilag is jól tudja majd támogatni. Akadály biztos nem lesz, mert őt megkeresztelték már kicsi korában. Mit szólsz hozzá?

A: Fogadjon szót szüleinek, a Nagybácsi rokon, és fontosabb, mint egy barát
B: Ez nem olyan fontos kérdés, amin érdemes összeveszni, és a szülőknek joguk van beleszólni, ők jobban értenek ehhez
C: Laci nyugodtan ragaszkodhat a barátjához, akitől eddig is a segítséget kapta és a továbbiakban is remélheti









7. Rita bérmálásra készül. Szereti olvasni az Apostolok Cselekedeteiből, hogy milyen csodák, jelek történtek a Szentlélek erejéből, mennyi ajándékot kapott az induló Egyház. Most is ez kellene – gondolta vágyakozva, és Édesanyja jutott eszébe, aki mennyit szenved akarat-gyenge, alkohol-beteg férjétől. „Hogy van ennyi ereje, kitartása elviselni az állandó bántást, kötözködést férjétől, ugyanakkor meg áldozatkészen, szeretettel gondozni férje ágyban fekvő, beteg édesanyját?!” És egyszer csak megértett valamit!
A: Nemcsak a nyelveken szólás a csoda, hanem az ilyen nehéz helyzetekben kitartóan szeretni, hűségesnek lenni, szolgálni, nem panaszkodni – ez is lehet a Szentlélek csodája
B: Ma már látszik, hogy az embereken úgysem segít semmi, nincs szükség arra, hogy csoda történjen

C: Az első pünkösd óta 2000 év eltelt, nem csoda, ha ma már nincs akkora hatása
8. Kristóf egyetemista, mégis minden vasárnap ott van a diákmisén, sőt minisztrál is. Ő a beosztó, mégis neki nem mindig jut feladat. Mikor Sanyi rákérdez, mosolyogva válaszol: „Én akkor is szívesen vagyok az oltár körül, ha nem jut feladat, mert tudom, hogy a híveket képviselem, és a kisebbek számára pedig biztatás jelenlétem!” Jól gondolkodik-e Kristóf?
A: Egy ilyen nagy fiúnak már nem való a minisztrálás, akkor is lehetne beosztó, ha nem áll oda az oltárhoz, és irányíthatná a kisebbeket 
B:  Helyesen gondolkodik, mert neki magának is öröme telik benne, és helyesen látja tanúságtévő szerepét is
C:  Nem is jól gondolkodik, ráadásul elárulta, hogy mennyire fontosnak képzeli magát

9. Úrfelmutatáskor mi a helyes?

A: Felnézünk a Szentostyára, kehelyre, hiszen ezért mutatja fel a pap

B: Lehajtjuk a fejünket, mert nem vagyunk méltók Jézust látni az Oltáriszentségben

C: Becsukjuk a szemünket, hogy jobban tudjunk Jézusra gondolni


10. Az elsőáldozók a hittanórán ostyatörmelékkel elpróbálják az áldozást. Jutka egy kis ostyadarab-kát adott nem hittanos osztálytársának, Évának, hogy megízlelje. Éva csodálkozva nézett rá: „Ennek semmilyen íze nincs! Ezért töröd magad annyira?” Mit válaszolnál?
A: Nem az ostya íze miatt áldozunk, hanem mert maga Jézus jön hozzánk, és ez nagyon nagy dolog! 
B: Amikor a pap kimondja az utolsó vacsorán elhangzott jézusi szavakat, az ostya szentostyává változik, és az sokkal ízletesebb
C: Erről nem illik beszélni
11. Péter mindig húzódozott a gyónástól. Izgult, szégyellte magát az Atya előtt, és emiatt egy szükséges rossznak tartotta  az egészet. Egyik alkalommal, egy közös zarándoklaton, meglepve látta, hogy a gyónásra váró sorban ott állt az Atya is … „Hát ők is?!...”Ekkor megértette… Melyik a jó folytatás? 
A: A bűnbocsánat szentségére mindenki rászorul, a papok is gyónnak, és ők is szégyenkeznek bűneik miatt, és éppen ezért meg is értik a gyónókat
B: Ha az Atyának is van bűne, akkor neki nem is lenne szabad gyóntatni
C: Ha a papoknak is van bűne, akkor nem is olyan baj, hogy mi is követünk el bűnt, bár akkor gyónni sem muszáj, elég, ha erősen megbánjuk bűnünket

12. Jóskát elkedvetlenítette lelkiismeretvizsgálatkor, hogy megint ugyanazokat a bűnöket kell megvallania. Van így értelme gyónni?
A: Nincs értelme, és ha újra elkövette, akkor nem is volt igazi a bánata, hazugság volt az egész gyónása
B: Van, az őszinte bánatban meg is tisztul, és erőt kap az újrakezdéshez, a  jó melletti harchoz
C: Amit újra meg újra elkövet, azt már ne vallja be, ne gyónja meg, így nem lesz ígéret-szegő






13. Hittanos ifi-táborban egyik lelki program a gyónás volt. Megegyeztek abban, hogy a gyónó az Atya mellett állva, neki súgva megvallja bűneit, majd mikor a bánatimát mondja, letérdel.  Így fogadja a feloldozást is, majd az Atya felsegíti. Mire volt ez jó? – kérdezi értetlenkedve Pisti a lelkendezve beszámoló Évát.
A: Egy kis változatosságot akartunk a megszokotthoz képest, így tiltakozva a hagyomány ellen  
B: Lejátszottuk-megéltük, hogy a felálláshoz, újrakezdéshez segítséget kapunk
C:  Így akartuk elterelni a figyelmet arról, hogy nincs gyóntatószék, és ez sikerült is

14. Kati a hittanosok közös bűnbánati imájára ment, hogy a végén elvégezze húsvéti szentgyónását. Eszébe jutott, amit a bűnbánat kettős útjáról beszélgettek. Nemcsak Istennek valljuk meg bűneinket, hanem megsértett embertársainktól is kérjünk bocsánatot. Halkan bekopogott Nagyapjához. Mióta hazajött a kórházból, nagyon nehéz vele. – Nagyapa, gyónni megyek, bocsáss meg te is! – kérte, majd válaszra sem várva odahajolt, hogy megcsókolja. Nagyapa megölelte, és a fülébe súgta: „Mondd meg az Atyának, hogy hozzám is jöjjön el!” Kati meglepődött. Eddig hallani sem akart a Nagyapa a gyónásról, a betegek szentségéről. Mi történhetett?
A: Személyes példánkkal segíthetjük egymást                         B: Biztosan rosszat álmodott, és ezt figyelmeztető jelnek vette a Nagyapa, ezért változott meg a véleménye         C: Kati félreértette, nem gyónásról, betegek szentségéről szólt a Nagyapa, csak társaságra vágyott
    15. Jutka csalódottan mesélte barátnőjének, hogy a templomba járó Szomszéd Néni sírt a férje temetésekor. Hívő ember hogy tehet ilyet? - kérdezi. Mit válaszolnál? 
A: Igazi hívő ember temetéskor tényleg nem sírhat, hiszen tudja, hogy lesz feltámadás
B: Jézus maga is sírt a barátja, Lázár sírjánál, engedve ezzel a természetes emberi érzésnek, a búcsúzásnak
C:  Jó, hogy sírt, hiszen ha nem sírt volna,  azt hinnék, hogy nem is szerette a férjét

16. Műtét előtt ismerősödnek, családtagodnak ajánlod-e, hogy járuljon a szentségekhez? 

A: Igen, és ajánlom, hogy együtt imádkozzunk érte

B: Csak akkor, ha tudom, hogy halálos beteg, és már a műtét sem segít rajta

C: Nem, nehogy még jobban megijedjen, és a halálra gondoljon


17. Helyesen keresztény-e, ha valaki fiatal, egészséges korában a halálra gondol?

A: Nem, mert a kereszténység az öröm vallása, a halál gondolata nem illik bele

B: Igen, hiszen nemsokára világvége lesz, és „Jobb félni, mint megijedni”

C: Igen, már most imádkozzunk azért, hogy a végső óra készen találjon

18.Jó-e nekünk, hogy az Egyházhoz tartozunk?

A: Igen, és minél inkább benne – érte élünk, annál gazdagabb az életünk

B: Nem jó, mert tele van emberi gyarlóságokkal, de Jézus miatt elviseljük

C: Nem, de anélkül is lehetünk Jézus barátja, hogy az Egyházat szeretnénk


19. Van, aki azt mondja: „ Papnak lenni könnyű, mert csak elmondja a misét, néha temet, keresztel, esküdtet. Szabad az egész napja.” Igaza van?
A: Az igaz, hogy szabad az egész napja, nem csinál semmit, de ez sem könnyű, másrészt nincs családja, tehát nem könnyű a sorsa  
B: Nem szabad a napja, mert ezekre a szertartásokra készülni is kell,  de ezen kívül még a pap vezetője az Egyházközségnek, ami nem könnyű, de szép feladat  
C: Nem igaz, hogy szabad az egész napja, de ha jól szervezi, nem unatkozik, végülis nem nehéz munkát végez, érdemes papnak lenni

20.Van-e az Egyháznak mondanivalója a szerelem, házasság, család vonatkozásában?

A: Igen, szépnek, értéknek tartja és védelmezi   B: Van, de itt látszik leginkább korszerűtlensége    C: Ilyesmivel az Egyház nem foglalkozik




21. Szabad-e kereszténynek szerelemmel kapcsolatos kérdésekkel foglalkozni, ilyen témájú könyveket olvasni?
A: Kell, de nem könyvekből kell tanulni, hanem az életből, társainktól   B: Kell, de lehetőleg megbízható, keresztény irányítás mellett   C: Az Istenhez nem illenek ezek a dolgok, ha érdekel is bennünket, titkoljuk el

22.Ismerősöd tanácsot kér: „A templomi esküvő miatt érdemes-e megkeresztelkedni?”
A: Püspöki felmentéssel esküdhet templomban a kereszteletlen fél, de megkeresztelkedni csak Jézus miatt szabad   
B: Ha nem kell sokszor elmenni a keresztelkedés miatt, érdemes felvállalni, mert a templomi esküvőnél nincsen szebb   
C: Nem érdemes, mert attól még ugyanúgy elválnak

23. Ismerősöd templomban akar esküdni, hátha így nem válnak el. Mit gondolsz?
A:Nem a templom az összetartó erő, hanem a gyakorló keresztény életük   
B: Ha el akar válni a házastárs, akkor az Isten sem tudja visszatartani    
C: Mindenképp védelmet jelent 

24. Zoli érdeklődve faggatta barátját, aki egy furcsa rendezvényen vett részt a hétvégén. Fiúk, lányok, sőt szerelmesek is voltak ott, de nem a szexről, illetve nem a szokványos módon volt róla szó. Megtanulni úrrá lenni vágyainkon, a szeretet által irányítani azt – ez a tisztaság, és ez egy állandó, szép harc – fogalmazták meg céljaikat. Ki merték mondani, hogy szűzen, tisztán készülnek a házasságra. Zoli hitetlenkedve kérdezte: Vannak ma, értelmes, életrevaló fiatalok, akik ezt elfogadják? Hogy lehet ez?
A: Megromlottak a kapcsolatok, megcsömörlött az ember, és kiutat keresve rátalált az isteni útra  
B: Valamit félreértett Zoli barátja, ilyen ma nem létezik, ma inkább kipróbálják házasságkötés előtt, hogy együtt tudnak-e majd élni
C: Biztos olyan fiatalok vallják ezt, akik még nem találtak társra, ha meglesz a partner, ők is más véleményen lesznek
      25. Mit jelent a Tiszta Szívek Mozgalom?
A: Olyan fiúk, lányok közössége, akik vállalják, hogy tiszta szerelemmel, Jézus elvárása szerint, szűzen készülnek a házasságra      
B: A természetet, az élet megőrzését, megtisztítását tűzték ki célul
C: Olyan fiúk, lányok közössége, akik rájöttek, hogy értelmetlen, sőt bűnös a házasság
26. Mikor alakult, és hol terjed a TSZM?
A: napjainkban, az igényes  fiatalok körében                         B: a középkorban, az úrilányok körében            C:   mindig csak szerették volna bevezetni, de annyira életidegen, hogy nem sikerült
27. Kik kapcsolódhatnak e mozgalomhoz?
A: Akik nem találnak társat, nem kellenek senkinek, de szeretnének mindenáron házasságot kötni, szeretnének családot, gyerekeket, és most még szüzek      
B: Akik legalább egyszer csalódtak a szerelemben, elhagyták őket, de mégis fontosnak tartják a szerelmet, a házasságot, a családot
C: Akik felismerték a szexuális kapcsolat fontosságát, erejét, helyes szerepét a házasságban, és törekszenek megvalósítani a helyes készülettel
28. Hogyan fogalmazta meg a helyes, keresztény szemléletet a házasságról a népi bölcsesség?
A: Hűséget fogadtam, vakságot nem!        B: Tisztán az oltárig, hűen a sírig!
29. Van-e összefüggés a boldog házasság és a helyes házasságra-készülés között?
A: Van, házasságot csak akkor szabad kötni, ha kipróbálták az együttéléssel, hogy összeillenek-e
B: A jövőt nem lehet előre tudni, így erre készülni sem lehet, ráadásul a házasságkötéskor az ember szerelmes, nem lát egészen tisztán
C: A házasság akkor lesz jó, ha mindkét fél komolyan veszi a készületet is, majd élnek az Isten-adta segítséggel 
30. A bérmálás segít-e abban, hogy a világban élve Jézus követői, tanúi lehessünk?
A: az élet minden területén segíti a tisztánlátást, és az állhatatosságot     B: csak a vallásosságban segít
C: a hivatás felismerésében segít, de politizáláshoz, szerelemhez, párválasztáshoz nem ad segítséget
